KRAV FOR Å BLI EKSTERIØRDOMMER

En avlsorganisasjon må anbefale aspiranter. Avlsorganisasjonene skal så følge opp sine aspiranter på best mulig måte.

Etter bestått opptaksprøve som består av:

* skriftlig prøve
* praktisk håndtering av hest
* intervju

starter utdanningen.

Utdanningen skal gå over minst tre år, men i særlige tilfeller kan det gjøres unntak.

Under utdanningen skal eleven:

Delta på minst tre dommeraspirant kurs, være med som aspirant/skriver for minst 100 hester på offisielle utstillinger. Før eleven får gå opp til eksamen, må hun/han bestå tentamen som består i å bedømme 4 hester sjølstendig på et kurs. Kursleder går gjennom vurderingene og anbefaler eller ikke at eleven går opp til eksamen.

Dommeraspirantkursene skal følge en fast syklus på tre år, der følgende tema tas opp:

År 1: Anatomi/eksteriør/bein. Dommeretikk. Praktisk dømming.

År 2: Bein, beinstilling og bevegelser. Dommeretikk. Praktisk dømming.

År 3: Rasetyper, bruksprøvenes betydning, utfylling av dommerkort. Dommeretikk. Praktisk dømming.

Før eleven kan gå opp til eksamen må også alle tre temakurs være gjennomgått, uavhengig av rekkefølge.